**Ministru kabineta noteikumu projekta „Grozījumi Ministru kabineta 2010.gada 21.septembra noteikumos Nr.899 „Likuma „Par iedzīvotāju ienākuma nodokli” normu piemērošanas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saeimā 2017.gada 22.novembrī pieņemtais likums „Grozījumi likumā „Par iedzīvotāju ienākuma nodokli””, kurš stāsies spēkā 2018.gada 1.janvārī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2010.gada 21.septembra noteikumos Nr.899 „Likuma „Par iedzīvotāju ienākuma nodokli” normu piemērošanas kārtība”” (turpmāk – Noteikumu projekts) izstrādāts, lai nodrošinātu vienveidīgus un viennozīmīgi izprotamus 2017.gada 22.novembra Saeimā pieņemtā likuma „Grozījumi likumā „Par iedzīvotāju ienākuma nodokli”” (turpmāk – grozījumi IIN likumā) tiesību normu piemērošanas principus. Noteikumu projektā ir iekļauts regulējums, kas paskaidro jauno tiesību normu piemērošanu.*Saistībā ar apdrošināšanas prēmiju maksājumiem un iemaksām privātajos pensiju fondos* Ņemot vērā, ka likumā “Par iedzīvotāju ienākuma nodokli” (turpmāk – Likums) tiek noteikti jauni dzīvības apdrošināšanas (ar līdzekļu uzkrāšanu) prēmiju maksājumu un iemaksu privātajos pensiju fondos apmēri (limiti), kādus maksātājs ir tiesīgs iekļaut savos taksācijas gada attaisnotajos izdevumos, noteikumu projektā tiek paskaidrota veikto maksājumu atskaitīšanas kārtība no maksātāja ienākumiem gadījumos, ja šādus atskaitījumus veic maksātāja darba devējs kopā ar veiktajiem dzīvības apdrošināšanas (ar līdzekļu uzkrāšanu) prēmiju maksājumiem un iemaksām privātajos pensiju fondos, kas veikti no darba devēja līdzekļiem. *Saistībā ar iedzīvotāju ienākuma nodokļa likmju izmaiņām* Sakarā ar to, ka sākot ar 2018.gada 1.janvāri tiek ieviesta iedzīvotāju ienākuma nodokļa progresīvā likme, Noteikumu projektā, vienveidīgas situācijas izpratnei, tiek iekļauts skaidrojums un precizēti piemēri par nodokļa piemērošanas un aprēķināšanas kārtību atsevišķās iespējamās situācijās. Noteikumu projektā ir skaidrotas situācijas (arī iekļauti piemēri), kurās:1. maksātājs taksācijas gada laikā pie viena ienākuma saņēmēja saņem gan algota darba iegākumus, gan cita veida ienākumu, kas nav algota darba ienākums,
2. maksātājs pie viena ienākuma izmaksātāja saņem vairākus cita veida ienākumus, kas nav algota darba ienākums,
3. maksātājs vienlaicīgi saņem gan algota darba ienākumu, gan arī pensiju.

Tāpat ir arī skaidrota progresīvās likmes piemērošana algota darba ienākumam gan mēneša, gan gada griezumā.Vienlaicīgi sakarā ar progresīvā nodokļa likmes piemērošanas sliekšņa izmaiņām (no 20 000 *euro* uz 20 004 *euro*), ar Noteikumu projektu tehniski un redakcionāli atbilstoši aktuālajai situācijai tiek precizēti spēkā esošajos noteikumos esošie piemēri.Noteikumu projekts paskaidro arī progresīvās nodokļu likmes piemērošanu pa nepilnu kalendāra mēnesi, paskaidro, kas tiek uzskatīta par ienākuma gūšanas dienu saņemot ienākumu no autoratlīdzības līguma un/vai uzņēmumu līguma, kā arī darba devējam taksācijas gadā aprēķinot un izmaksājot prēmijas par pirmstaksācijas periodu.*Saistībā ar ieguldījumu kontiem*Noteikumu projektā tiek noteikta kāda informācija ir iekļaujama ieguldījumu konta izrakstā, kuru ieguldījumu pakalpojumu sniedzējs izsniedz ieguldījumu konta īpašniekam. Minētās informācijas atspoguļošana ir parādīta arī piemēros.*Saistībā ar darba devēja apmaksātajiem* *darbinieka ēdināšānas izdevumiem*Noteikumu projektā tiek iekļauts skaidrojums par to, ka darba devējam, apmaksājot darba koplīgumā noteiktos darbinieka ēdināšanas izdevumus, kas nepārsniedz 480 *euro* gadā, par minēto ar nodokli neapliekamo ienākumu, līdz pēctaksācijas gada 1.februārim ir jāiesniedz Valsts ieņēmumu dienestā paziņojums atbilstoši Ministru kabineta 2008.gada 25.augusta noteikumiem Nr.677 “Noteikumi par iedzīvotāju ienākuma nodokļa paziņojumiem”.*Pārējie tehniskie un redakcionālie precizējumi*Ar Noteikumu projektu spēkā esošajos noteikumos un tā pielikumos tiek veikti arī redakcionāla un tehniska rakstura grozījumi. |
| 3. | Projekta izstrādē iesaistītās institūcijas | Finanšu ministrija, Valsts ieņēmumu dienests, Latvijas Komercbanku asociācija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta regulējums ietekmēs:1. fiziskās personas – visi iedzīvotāju ienākuma nodokļa maksātāji;
2. juridiskas personas – ienākuma, pensijas izmaksātāji;
3. saimnieciskās darbības veicēji;
4. autoratlīdzību (honorāru) saņēmēji;
5. ienākumu saņēmēji no uzņēmuma līguma;
6. fiziskās personas, kuras piemēros likuma “Par iedzīvotāju ienākuma nodokli” 10.panta pirmajā daļā minētos attaisnotos izdevumus;
7. fiziskās personas, kuras saņem pensiju.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta jau likumprojekta “Grozījumi likumā “Par iedzīvotāju ienākuma nodokli”” izstrādes procesā.  |
| 2. | Sabiedrības līdzdalība projekta izstrādē | Noteikumu projekta izstrādes laikā ir notikusi komunikācija ar dažādām nevalstiskajām organizācijām – Latvijas Komercbanku asociāciju jautājumā par ieguldījuma kontiem, Latvijas Tirdzniecības un rūpniecības kameru, ar grāmatvedības programmatūras izstrādātājiem no ISO sertificēto grāmatvežu asociācijas, kā arī ar dažādiem preses un interneta vietņu žurnālistiem un pārstāvjiem jautājumos par nodokļa likmes piemērošanu. |
| 3. | Sabiedrības līdzdalības rezultāti | Saņemtie nevalstisko organizāciju lūgumi un ierosinājumi ir izvērtēti un Noteikumu projektā ir iekļautas tiesību normas ar atsevišķu Likumā iekļauto normu skaidrojumiem.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests, Latvijas Komercbanku asociācija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Funkcijas un uzdevumi netiek grozīti.Jaunas institūcijas nav nepieciešams izveidot.Nav plānota esošu institūciju likvidācija vai reorganizācija.Noteikumu projekts tiks realizēts esošo cilvēkresursu ietvaros. |
| 3. | Cita informācija | Nav. |

Finanšu ministre D.Reizniece-Ozola

Ozoliņa 67095493

Agrita.Ozolina@fm.gov.lv